pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- ชวนใช้บริการ e-Service ของรัฐ กว่า 280 บริการ แบบ New normal
วันพุธที่ 5 สิงหาคม 2563
ชวนใช้บริการ e-Service ของรัฐ กว่า 280 บริการ แบบ New normal
--
#ไทยคู่ฟ้าการพัฒนางานบริการของรัฐในรูปแบบ e-Service ตามนโยบายรัฐบาลดิจิทัล (Digital Government) คือ การพัฒนาคุณภาพการให้บริการข้อมูลและทําธุรกรรมของภาครัฐผ่านเครือข่ายอินเตอร์เน็ต เพื่ออํานวยความสะดวกให้ประชาชนที่มาขอรับบริการ ซึ่งจะช่วยลดภาระค่าใช้จ่าย สะดวกรวดเร็ว มีประสิทธิภาพ ตอบโจทย์ชีวิตวิถีใหม่ในเรื่องการเว้นระยะห่างทางสังคมในยุค New Normal ที่สําคัญประชาชนสามารถตรวจสอบความโปร่งใสในการทํางานของรัฐบาลได้
ปัจจุบันมีการให้บริการในรูปแบบ e-Service แล้วจํานวน 280 งาน โดยประชาชนสามารถติดต่อขอรับบริการจากหน่วยงานของรัฐได้ทุกที่ ทุกเวลา โดยไม่ต้องเดินทางไปติดต่อ ณ สํานักงาน แบ่งออกเป็น 3 กลุ่ม คือ
กลุ่มที่ 1 กลุ่มงานบริการที่สนับสนุนช่วยเหลือให้ภาคเศรษฐกิจและสังคมที่ประสบปัญหาในสถานการณ์โรคโควิด 19 ให้ฟื้นตัวได้เร็วขึ้น เช่น ระบบฐานข้อมูลเพื่อส่งเสริมการท่องเที่ยวไทย /การพัฒนาคุณภาพสินค้าเกษตรสู่มาตรฐาน (GAP) พืช ประมง และปศุสัตว์ /ช่วยเหลือและพัฒนาศักยภาพผู้ว่างงานให้กลับเข้าสู่ตลาดแรงงาน /ตรวจสอบสถานะคดี /ระบบ e-VISA /ระบบจองคิวพบแพทย์ /ระบบการให้ความช่วยเหลือและสงเคราะห์ผู้สูงอายุ /ระบบรับชําระภาษีที่ดิน เป็นต้น
กลุ่มที่ 2 กลุ่มงานบริการที่ให้บริการแบบออนไลน์แล้ว แต่มีบางขั้นตอนประชาชนยังต้องเดินทางไปติดต่อ ณ หน่วยงานของรัฐ เช่น ติดตามเรื่องชําระค่าธรรมเนียมหรือรับเอกสารราชการ ซึ่งการดําเนินการของกลุ่มนี้ จะมุ่งยกระดับการให้บริการไปสู่การให้บริการแบบ e-Service ได้แบบเบ็ดเสร็จ ที่ประชาชนสามารถยื่นเรื่อง/ยื่นขอชําระค่าธรรมเนียม และออกใบอนุญาตได้ทางอิเล็กทรอนิกส์ หรืออนุมัติผ่านช่องทางอิเล็กทรอนิกส์โดยไม่ต้องเดินทางไปติดต่อ
กลุ่มที่ 3 เป็นกลุ่มงานบริการที่ยังไม่มีการให้บริการแบบออนไลน์ การดําเนินการตั้งเป้าที่การพัฒนาให้มีระบบ e-Service ให้ได้อย่างน้อยในระดับที่ประชาชนสามารถยื่นเรื่อง/ยื่นคําขอผ่านระบบออนไลน์ได้
ผู้สนใจสามารถตรวจสอบรายชื่องานบริการของรัฐ แบบ e-Service ทั้ง 280 งาน และเข้าใช้งานได้ที่http://1ab.in/cDN
รัฐบาลไทย-ข่าวทำเนียบรัฐบาล-กรม สบส. เผยนวัตกรรมโครงครอบกระชับหน้ากากอนามัย ป้องกันการแพร่เชื้อโควิด-19 ใช้งานง่าย สะดวก ปลอดภัย มีประสิทธิภาพสูง [กระทรวงสาธารณสุข]
วันศุกร์ที่ 29 พฤษภาคม 2563
กรม สบส. เผยนวัตกรรมโครงครอบกระชับหน้ากากอนามัย ป้องกันการแพร่เชื้อโควิด-19 ใช้งานง่าย สะดวก ปลอดภัย มีประสิทธิภาพสูง [กระทรวงสาธารณสุข]
กรม สบส. เผยนวัตกรรมโครงครอบกระชับหน้ากากอนามัย ป้องกันการแพร่เชื้อโควิด-19 ใช้งานง่าย สะดวก ปลอดภัย มีประสิทธิภาพสูง
กรมสนับสนุนบริการสุขภาพ (สบส.) จับมือกับโรงเรียนสาธิตจุฬาลงกรณ์มหาวิทยาลัย ฝ่ายประถม ร่วมออกแบบและจัดทํานวัตกรรมโครงครอบกระชับหน้ากากอนามัย สําหรับบุคลากรทางการแพทย์ ป้องกันการแพร่เชื้อโรคโควิด-19 ใช้งานได้ง่าย สะดวก ปลอดภัย และมีประสิทธิภาพสูง
นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า สถานการณ์โรคติดเชื้อไวรัสโคโรนา 2019 (COVID-19) บุคลากรทางการแพทย์เป็นบุคลากรที่มีความสําคัญและมีความใกล้ชิดกับผู้ป่วย ทั้งผู้ป่วยติดเชื้อ ผู้ป่วยกลุ่มเสี่ยง และผู้ป่วยที่มาใช้บริการในโรงพยาบาล โดยบุคลากรทางการแพทย์ต้องมีการป้องกันตนเอง ด้วยการสวมใส่ชุดป้องกัน วัสดุอุปกรณ์ต่างๆ ที่ใช้ป้องกันต้องมั่นใจได้ว่าปลอดภัย เช่นเดียวกับหน้ากากอนามัย (Surgical Mask) ต้องแนบสนิทเพื่อป้องกันฝอยละออง น้ํามูก น้ําลาย ดังนั้น กรมสนับสนุนบริการสุขภาพ โดยกองวิศวกรรมการแพทย์ได้ร่วมมือกับโรงเรียนสาธิตจุฬาลงกรณ์มหาวิทยาลัย ฝ่ายประถม จัดทํานวัตกรรมโครงครอบกระชับหน้ากากอนามัย (Face Mark Fitter) ที่สามารถช่วยอํานวยความสะดวก ให้บุคลากรทางแพทย์ได้สวมหน้ากากอนามัย ให้มีความกระชับกับใบหน้า ป้องกันฝอยละออง ได้แนบสนิท ซึ่งมีข้อดีหลายประการ ทั้งสะดวก สวมใส่ง่าย ถอดออกได้ง่าย ปลอดภัย และมีประสิทธิภาพสูง
ด้านนายสมชาย อินทร์เนียม ผู้อํานวยการกองวิศวกรรมการแพทย์ กล่าวว่า โครงครอบกระชับหน้ากากอนามัย (Face Mark Filter) มีขั้นตอนในการทําที่ไม่ยุ่งยาก โดยการถ่ายภาพบุคลากรทางการแพทย์ โดยใช้มือถือ iPhone 10 ขึ้นไป จากนั้นนํามาลงโปรแกรม Bellus3D จัดวางให้เรียบร้อย นํามาขึ้นรูปด้วยเครื่องพิมพ์ 3 มิติ โดยใช้พลาสติกชนิด PLA และขัดโครงให้เรียบ โดยโครงครอบกระชับหน้ากากอนามัยจะมีลักษณะเฉพาะเป็นของบุคคลส่วนตัวไม่สามารถใช้ร่วมกับบุคคลอื่นได้ และมีสัญลักษณ์สลักอยู่ที่โครงครอบกระชับหน้ากากอนามัย การทําความสะอาดให้ใช้แอลกอฮอล์เช็ดให้สะอาด โดยโรงเรียนสาธิตจุฬาลงกรณ์มหาวิทยาลัย ฝ่ายประถม ได้สนับสนุนวัสดุอุปกรณ์เครื่องมือในการผลิต ซึ่งขณะนี้ได้ผลิตให้กับบุคลากรทางการแพทย์ ในโรงพยาบาลพื้นที่ 3 จังหวัดชายแดนภาคใต้ ได้แก่ โรงพยาบาลยะลา โรงพยาบาลปัตตานี และโรงพยาบาลนราธิวาสราชนครินทร์ รวมทั้งสิ้นกว่า 30 ชิ้นแล้ว จากผลการทดสอบพบว่าบุคลากรทางการแพทย์พึงพอใจ สามารถสวมหน้ากากอนามัย โดยใช้โครงครอบกระชับหน้ากากอนามัยได้อย่างมั่นใจ ทั้งนี้ กรมสนับสนุนบริการสุขภาพได้มีการประสานวิศวกรอาสา และเครือข่ายมหาวิทยาลัยที่มีเครื่องพิมพ์สามมิติ มาช่วยเหลือในการผลิตโครงครอบกระชับหน้ากากอนามัย ให้เพียงพอต่อบุคลากรทางการแพทย์ ซึ่งจะมีการขยายให้ครอบคลุมทั่วประเทศ และมีการพัฒนาปรับปรุงรูปแบบของการผลิตให้ใช้งานได้ง่ายขึ้นในอนาคตต่อไป
สําหรับโรงพยาบาลหน่วยงานในสังกัดกระทรวงสาธารณสุข และหน่วยงานที่สนใจสามารถสอบถามได้ที่ กลุ่มมาตรฐานด้านวิศวกรรมการแพทย์และสาธารณสุข 2 กองวิศวกรรมการแพทย์ กรมสนับสนุนบริการสุขภาพ โทร 02 149 5680-91 ต่อ 1340,1342 ในวันและเวลาราชการ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ร่วมลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร
วันพุธที่ 4 มกราคม 2560
รัฐมนตรีว่าการกระทรวงอุตสาหกรรม ร่วมลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร
รัฐมนตรีว่าการกระทรวงอุตสาหกรรม ร่วมลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร
วันนี้ (1 มกราคม 2560) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย นายสมชาย หาญหิรัญ ปลัดกระทรวงอุตสาหกรรม คณะผู้บริหารกระทรวงอุตสาหกรรม ร่วมลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร ณ ศาลาสหทัยสมาคม ในพระบรมมหาราชวัง นอกจากนี้กระทรวงอุตสาหกรรม นําโดยนางสาวนิสากร จึงเจริญธรรม รองปลัดกระทรวงอุตสาหกรรม ผู้บริหาร ข้าราชการ และเจ้าหน้าที่กระทรวงอุตสาหกรรม ร่วมทําบุญตักบาตรเนื่องในโอกาสวันขึ้นปีใหม่ พ.ศ. 2560 ณ ลานคนเมือง กรุงเทพมหานคร
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 3 กรกฎาคม 2563
วันศุกร์ที่ 3 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 3 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 3 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 3 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นผู้ที่เดินทางกลับจากประเทศบาห์เรนและเข้ารับการเฝ้าระวังกักตัวในสถานที่รัฐจัดให้ มีผู้ป่วยกลับบ้านได้ 7 ราย ทําให้มีผู้ป่วยกลับบ้านสะสม 3,066 ราย หรือคิดเป็นร้อยละ 96.42 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 56 ราย หรือร้อยละ 1.76 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,180 ราย
นายแพทย์อนุพงศ์ สุจริยากุล นายแพทย์ทรงคุณวุฒิกรมควบคุมโรค กล่าวว่า สถานการณ์โรคโควิด 19 ของประเทศไทย ขณะนี้ดีขึ้นอย่างต่อเนื่อง รายงานผู้ที่ติดเชื้อรายใหม่คือคนไทยที่เดินทางมาจากต่างประเทศ และอยู่ในระบบเฝ้าระวังในสถานกักตัวที่รัฐจัดให้ ซึ่งความสําเร็จของการควบคุมโรคโควิด 19 ของประเทศไทยคือ ความร่วมมือของประชาชนที่ดูแลสุขภาพ ปฏิบัติตามมาตรการที่รัฐบาลและกระทรวงสาธารณสุขกําหนด เช่น การสวมหน้ากากผ้าเมื่อออกจากบ้าน อยู่บ้านมากขึ้น ทํางานจากบ้าน ลดการพบปะสังสรรค์ หรืออยู่ในพื้นที่หนาแน่น แออัด และล้างมือบ่อยๆ
จากข้อมูลของกองระบาดวิทยา กรมควบคุมโรค ตั้งแต่วันที่ 1 มกราคม – 30 มิถุนายน 2563 พบผู้ป่วยโรคไข้หวัดใหญ่จํานวน 103,234 ราย เสียชีวิต 3 ราย และในช่วงเดียวกันของปี 2562 พบผู้ป่วยสะสม 194,598 ราย เสียชีวิต 15 ราย ส่วนผู้ป่วยโรคปอดอักเสบพบจํานวน 102,476 ราย เสียชีวิต 70 ราย เทียบกับช่วงเดียวกันของปี 2562 พบผู้ป่วย 124,906 ราย เสียชีวิต 98 ราย แสดงให้เห็นว่ามาตรการป้องกันโควิด 19 มีประโยชน์ทําให้ปัญหาสุขภาพ และโรคระบบทางเดินหายใจลดลงอย่างเห็นได้ชัด อย่างไรก็ตามยังคงมีความเสี่ยงที่อาจกลับมาพบ ผู้ติดเชื้อโควิด 19 ได้อีก เนื่องจากประชาชนออกมาใช้ชีวิตได้เป็นปกติมากขึ้น ขอให้ประชาชนอย่าประมาท “การ์ดอย่าตก” ต้องเข้มงวดการป้องกันตัวเอง ทําให้เป็นนิสัย ขณะเดียวกันกระทรวงสาธารณสุขได้เตรียมความพร้อมทั้งเครื่องมือ อุปกรณ์ และบุคลากรทางการแพทย์ เพื่อเตรียมรับมือหากเกิดการระบาดระลอก 2 ในประเทศ
********************************* 3 กรกฎาคม 2563
รัฐบาลไทย-ข่าวทำเนียบรัฐบาล-รัฐบาลรวมพลังนำ้ใจไทยช่วยผู้ได้รับผลกระทบจาก พายุ “ปาบึก” ผ่านรายการ “รวมน้ำใจไทยช่วยวาตภัยใต้”
วันอาทิตย์ที่ 6 มกราคม 2562
รัฐบาลรวมพลังนํา้ใจไทยช่วยผู้ได้รับผลกระทบจาก พายุ “ปาบึก” ผ่านรายการ “รวมน้ําใจไทยช่วยวาตภัยใต้”
รัฐบาลรวมพลังนํา้ใจไทยช่วยผู้ได้รับผลกระทบจาก พายุ “ปาบึก” ผ่านรายการ “รวมน้ําใจไทยช่วยวาตภัยใต้”
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยในวันนี้ว่า รัฐบาลมอบหมายให้สํานักนายกรัฐมนตรี และบมจ. อสมท. จํากัด (มหาชน) จัดรายการพิเศษ “รวมน้ําใจไทยช่วยวาตภัยใต้”ในวันจันทร์ที่ 7 มกราคม 2562 ณ ห้องส่งรายการ ช่อง 9 MCOT HD หมายเลข 30 โดยจะเริ่มถ่ายทอดสด ตั้งแต่ เวลา 20.20-22.00 น. และคลื่นข่าว FM 100.5 MCOT News Network ร่วมกับสถานีวิทยุ อสมท. เครือข่ายภูมิภาค จะถ่ายทอดเสียงรายการพิเศษ จาก ช่อง 9 MCOT HD หมายเลข 30 ด้วย ซึ่งประชนชนยังสามารถบริจาคเงินได้ที่ธนาคารกรุงไทย สาขา ทําเนียบรัฐบาล
บัญชีเลขที่ 067-0-06895-0
ชื่อ :กองทุนเงินช่วยเหลือผู้ประสบสาธารณภัย สํานักนายกรัฐมนตรี
หมายเลขโทรศัพท์ในห้องส่ง 20 คู่สาย 02-2450700-19
รัฐบาลไทย-ข่าวทำเนียบรัฐบาล-นายกฯสั่งคสช.และกองทัพเปิดตู้ปณ.และสายด่วนรับเรื่องร้องเรียนการทุจริตเรียกรับผลประโยชน์รวบรวมส่งตรวจสอบดำเนินคดีกับผู้กระทำผิดสร้างความเชื่อมั่นให้ประชาชนเปลี่ยนประเทศไทยให้ใสสะอาด
วันพฤหัสบดีที่ 13 กรกฎาคม 2560
นายกฯสั่งคสช.และกองทัพเปิดตู้ปณ.และสายด่วนรับเรื่องร้องเรียนการทุจริตเรียกรับผลประโยชน์รวบรวมส่งตรวจสอบดําเนินคดีกับผู้กระทําผิดสร้างความเชื่อมั่นให้ประชาชนเปลี่ยนประเทศไทยให้ใสสะอาด
“นายกฯ กําชับให้ คสช.และกองทัพเร่งดําเนินการ และแจ้งให้ประชาชนทราบ เนื่องจากการปราบปรามการทุจริตคอร์รัปชันเป็นวาระแห่งชาติที่รัฐบาลให้ความสําคัญอย่างมาก เพราะมีความเกี่ยวข้องกับประชาชนโดยตรงและเชื่อมโยงไปสู่ปัญหาอื่น ๆ
วันนี้ (13 กรกฎาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและ หัวหน้า คสช. มีคําสั่งให้คณะรักษาความสงบแห่งชาติและกองทัพบก ซึ่งรวมไปถึงกองทัพภาคและหน่วยทหารของกองทัพบกในพื้นที่ เป็นช่องทางรับเรื่องร้องเรียนการทุจริตประพฤติมิชอบ เรียกรับสินบนหรือผลประโยชน์ทุกรูปแบบที่มีเจ้าหน้าที่ของรัฐเข้าไปเกี่ยวข้อง ด้วยการเปิดตู้ ปณ.และสายด่วนให้ประชาชนแจ้งข้อมูลเบาะแสต่าง ๆ โดยมอบหมายให้ผู้บัญชาการทหารบกและเลขาธิการ คสช. เป็นผู้รับผิดชอบ
“นายกฯ กําชับให้ คสช.และกองทัพเร่งดําเนินการ และแจ้งให้ประชาชนทราบ เนื่องจากการปราบปรามการทุจริตคอร์รัปชันเป็นวาระแห่งชาติที่รัฐบาลให้ความสําคัญอย่างมาก เพราะมีความเกี่ยวข้องกับประชาชนโดยตรงและเชื่อมโยงไปสู่ปัญหาอื่น ๆ เช่น ปัญหาการค้ามนุษย์ การขาดความศรัทธาในหน่วยงานของรัฐ ประเทศชาติสูญเสียงบประมาณแผ่นดินมหาศาล และกระทบต่อความเชื่อถือของต่างประเทศ”
ทั้งนี้ นายกรัฐมนตรีกล่าวว่า เรื่องร้องเรียนทั้งหมดจะถูกรวบรวมส่งไปยังสํานักนายกรัฐมนตรี เพื่อตรวจสอบข้อเท็จจริงและดําเนินการตามกฎหมายกับผู้กระทําผิดอย่างเด็ดขาด โดยนโยบายดังกล่าวมีเป้าหมายเพื่อแก้ไขปัญหาการทุจริตคอร์รัปชันที่ฝังรากลึกในสังคมมายาวนาน เปลี่ยนประเทศไทยให้ใสสะอาด และสร้างความเชื่อมั่นให้กับพี่น้องประชาชนทุกคน
.....................................................
รัฐบาลไทย-ข่าวทำเนียบรัฐบาล-รมว.ยธ. มอบนโยบายการปฏิบัติงานด้านการบังคับคดี เน้นการให้บริการแก่ประชาชนที่สะดวก รวดเร็ว และประหยัดค่าใช้จ่าย
วันอังคารที่ 13 มิถุนายน 2560
รมว.ยธ. มอบนโยบายการปฏิบัติงานด้านการบังคับคดี เน้นการให้บริการแก่ประชาชนที่สะดวก รวดเร็ว และประหยัดค่าใช้จ่าย
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ตรวจเยี่ยมกรมบังคับคดี พร้อมทั้งมอบนโยบาย และรับฟังปัญหา อุปสรรคการปฏิบัติงาน
เมื่อวันจันทร์ที่ 12 มิถุนายน ๒๕๖๐ เวลา ๑2.๐๐ น.
ณ อาคารกรมบังคับคดี เขตบางขุนนนท์ กรุงเทพฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ตรวจเยี่ยมกรมบังคับคดี พร้อมทั้งมอบนโยบาย และรับฟังปัญหา อุปสรรคการปฏิบัติงาน
โดยรัฐมนตรีว่าการกระทรวงยุติธรรม ได้เน้นย้ําการดําเนินงานในด้านต่างๆ
ตามกรอบการขับเคลื่อน Thailand 4.0 ดังนี้
1. พัฒนาทรัพยากรบุคคล ให้สามารถปฏิบัติงานได้ในทุกด้าน โดยเน้นความสําคัญในด้านคุณธรรม จริยธรรม
2. นําเทคโนโลยีสารสนเทศในรูปแบบดิจิตอล มาใช้เพื่อเพิ่มประสิทธิภาพ
ในการให้บริการแก่ประชาชนได้อย่างทั่วถึง ทั่วประเทศ
3. นํานวัตกรรม และสร้างวิธีการทํางานในรูปแบบใหม่ มาเพิ่มประสิทธิภาพในการทํางานให้มากขึ้น
ผู้บริหารต้องพัฒนากลไกกระบวนการทํางานในรูปแบบใหม่ในการให้บริการประชาชน
ให้สามารถเข้าถึงได้อย่างสะดวก และรวดเร็ว
4. สร้างเครือข่ายความร่วมมือ โดยบูรณาการการดําเนินงานด้านบังคับคดี
ร่วมกับหน่วยงานภาครัฐ ภาคเอกชน และภาคประชาชน เพื่อพัฒนาประสิทธิภาพด้านการบังคับคดีให้ดียิ่งขึ้น
โอกาสนี้ รัฐมนตรีว่าการกระทรวงยุติธรรม พร้อมคณะ ได้เยี่ยมชมศูนย์บริการ ONE STOP SERVICE
ณ สํานักงานบังคับคดีแพ่งกรุงเทพมหานคร 4
ชมวีดิทัศน์การขายทอดตลาด ณ ห้องขายทอดตลาด อาคารอสีติพรรษ
รวมทั้งเยี่ยมชมศูนย์เทคโนโลยีสารสนเทศ (ห้องควบคุมระบบคอมพิวเตอร์)
รัฐบาลไทย-ข่าวทำเนียบรัฐบาล-ปลัดกระทรวงยุติธรรมบรรยายพิเศษ “การคุ้มครองพยานและการประสานเชื่อมโยงข้อมูล DXC”
วันพฤหัสบดีที่ 9 สิงหาคม 2561
ปลัดกระทรวงยุติธรรมบรรยายพิเศษ “การคุ้มครองพยานและการประสานเชื่อมโยงข้อมูล DXC”
ปลัดกระทรวงยุติธรรมบรรยายพิเศษ “การคุ้มครองพยานและการประสานเชื่อมโยงข้อมูล DXC”
ในวันพฤหัสบดีที่ ๙ สิงหาคม ๒๕๖๑ เวลา ๐๙.๐๐ น.
ณ โรงแรมบัดดี้ โอเรียนทอล ริเวอร์ไซด์ ตําบลบางพูด อําเภอปากเกร็ด จังหวัดนนทบุรี
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นวิทยากรผู้ทรงคุณวุฒิบรรยายให้ความรู้แก่ผู้เข้าอบรมโครงการเพิ่มประสิทธิภาพบุคลากรด้านการสืบสวนสอบสวน
วินิจฉัย และการดําเนินคดีในศาล กิจกรรมหลักสูตรสืบสวนและไต่สวนสําหรับผู้บริหาร รุ่นที่ ๒
เรื่อง “การคุ้มครองพยานและการประสานแลกเปลี่ยนข้อมูล”
เพื่อเสริมประสิทธิภาพบุคลากรด้านการสืบสวนสอบสวนวินิจฉัยและการดําเนินคดีในศาล
ให้มีความรู้ความเข้าใจเกี่ยวกับกระบวนการสืบสวนและไต่สวนตามระเบียบกฎหมายใหม่
ที่มีการแก้ไขเปลี่ยนแปลงและสามารถนํามาปฏิบัติโดยมีรูปแบบและมาตรฐานเดียวกัน
เพื่อพัฒนาขีดความสามารถ และเพิ่มพูนพัฒนาความรู้ ความเชี่ยวชาญและทักษะที่จําเป็น
เกี่ยวกับการปฏิบัติงานสืบสวนไต่สวนและการดําเนินคดีเลือกตั้ง รวมทั้งแลกเปลี่ยนความรู้
และประสบการณ์ที่จะเป็นประโยชน์ต่อการพัฒนางานสืบสวนสอบสวน
ของสํานักงานคณะกรรมการการเลือกตั้ง
ซึ่งการอบรมดังกล่าวจัดขึ้นระหว่างวันที่ ๖ - ๑๗ สิงหาคม ๒๕๖๑
โดยมีผู้บริหารของสํานักงานคณะกรรมการการเลือกตั้ง เข้าร่วมอบรมฯ จํานวน ๗๙ คน
ปลัดกระทรวงยุติธรรม กล่าวโดยมีใจความสําคัญตอนหนึ่งว่า การคุ้มครองพยานและการประสาน
แลกเปลี่ยนข้อมูลนับว่ามีความสําคัญต่อกระบวนการยุติธรรม โดยกระทรวงยุติธรรมให้ความสําคัญ
กับการคุ้มครองพยานบุคคล และการควบคุมพยานวัตถุและพยานเอกสารให้มีความปลอดภัย
โดยมีศูนย์แลกเปลี่ยนข้อมูลกระบวนการยุติธรรม หรือ ศูนย์ DXC ในการดําเนินงาน
ด้านเทคโนโลยีสารสนเทศกระบวนการยุติธรรม เพื่อเชื่อมโยงและแลกเปลี่ยนข้อมูล
ในกระบวนการยุติธรรมเพื่อประกอบการดําเนินคดีให้รวดเร็วและมีประสิทธิภาพยิ่งขึ้น
ทั้งนี้ กระทรวงยุติธรรมพร้อมให้การสนับสนุนสํานักงานคณะกรรมการการเลือกตั้ง
เพื่อให้การเลือกตั้งเป็นไปด้วยความโปร่งใส บริสุทธิ์ และยุติธรรมต่อไป
รัฐบาลไทย-ข่าวทำเนียบรัฐบาล-นายกฯ พอใจเน็ตประชารัฐคืบ นำร่องขยายโครงข่ายอินเทอร์เน็ตความเร็วสูง 99 หมู่บ้าน 13 จังหวัด พร้อมผลักดันให้ครบ 24,700 หมู่บ้านทั่วประเทศ ธ.ค.นี้ แนะคนไทยใช้ประโยชน์จากเทคโนโลยีก้าวส
วันพุธที่ 22 กุมภาพันธ์ 2560
นายกฯ พอใจเน็ตประชารัฐคืบ นําร่องขยายโครงข่ายอินเทอร์เน็ตความเร็วสูง 99 หมู่บ้าน 13 จังหวัด พร้อมผลักดันให้ครบ 24,700 หมู่บ้านทั่วประเทศ ธ.ค.นี้ แนะคนไทยใช้ประโยชน์จากเทคโนโลยีก้าวส
นายกฯ พอใจเน็ตประชารัฐคืบ นําร่องขยายโครงข่ายอินเทอร์เน็ตความเร็วสูง 99 หมู่บ้าน 13 จังหวัด พร้อมผลักดันให้ครบ 24,700 หมู่บ้านทั่วประเทศ ธ.ค.นี้ แนะคนไทยใช้ประโยชน์จากเทคโนโลยีก้าวสู่ยุค 4.0
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี พอใจความคืบหน้าโครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจประเทศ ภายหลังจากที่กระทรวงดิจิทัลเพื่อเศรษฐกิจและสังคมได้เปิดการใช้งานนําร่อง “เน็ตประชารัฐ” หรือโครงข่ายอินเทอร์เน็ตความเร็วสูงผ่านสื่อสัญญาณเคเบิลใยแก้วนําแสงอย่างเป็นทางการ ณ เทศบาลตําบลจุน อ.จุน จ.พะเยา เมื่อต้นเดือน ก.พ.ที่ผ่านมา
“รัฐบาลจะดําเนินโครงการเน็ตประชารัฐในพื้นที่ที่ไม่มีศักยภาพเชิงพาณิชย์และยังไม่มีบริการอินเทอร์เน็ตความเร็วสูง เพื่อลดความเหลื่อมล้ําและสร้างโอกาสในการเข้าถึงเทคโนโลยีดิจิทัล ซึ่งขณะนี้กระทรวงดิจิทัลฯ ได้ติดตั้งโครงข่ายอินเทอร์เน็ตความเร็วสูงจํานวน 99 หมู่บ้านแรก ใน 13 จังหวัด ประกอบด้วย ภาคเหนือ 33 หมู่บ้าน ภาคตะวันออกเฉียงเหนือ 27 หมู่บ้าน ภาคตะวันออก 12 หมู่บ้าน ภาคกลาง 12 หมู่บ้าน และภาคใต้ 15 หมู่บ้าน พร้อมทั้งจัดจุดบริการอินเทอร์เน็ตไร้สายความเร็วสูงอย่างหมู่บ้านละ 1 จุด โดยไม่คิดค่าใช้จ่าย เพื่อให้ชุมชนได้ใช้ประโยชน์ร่วมกัน”
พลโท สรรเสริญ กล่าวต่อว่า เมื่อวานนี้ (10 ก.พ.) กระทรวงดิจิทัลฯ ได้เปิดให้บริษัทเอกชนยื่นซองประกวดราคาอุปกรณ์เน็ตประชารัฐ และให้ทุกฝ่ายร่วมลงนามในข้อตกลงคุณธรรมตามนโยบายรัฐบาลที่ต้องการป้องกันการทุจริตคอร์รัปชันทุกรูปแบบ โดยเฉพาะโครงการลงทุนขนาดใหญ่ จากนั้นจะได้ลงนามสัญญาดําเนินการและทยอยติดตั้งโครงข่ายตั้งแต่เดือน พ.ค.60 จนครบ 24,700 หมู่บ้านตามเป้าหมายในเดือน ธ.ค.60
ทั้งนี้ เน็ตประชารัฐจะเชื่อมโยงกับศูนย์ดิจิทัลชุมชน ซึ่งมีอยู่ราว 2,000 แห่งทั่วประเทศ เพื่อให้คนในชุมชนสามารถใช้งานอินเทอร์เน็ตความเร็วสูงได้เป็นอย่างดี เช่น การเข้าถึงข้อมูลข่าวสาร การศึกษา สาธารณสุข การท่องเที่ยว การสร้างอาชีพและรายได้ รวมทั้งหลักสูตรอบรม e-learning ของกระทรวงดิจิทัลฯ ทางเว็บไซต์เน็ตประชารัฐที่เน้นเนื้อหาการเปิดร้านค้าออนไลน์ การใช้งาน YouTube และ Google App รวมทั้งการรู้ทันภัยไซเบอร์
“ท่านนายกฯ ย้ําว่า โครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจประเทศเป็นนโยบายหลักของรัฐบาล ที่ต้องการนําเทคโนโลยีเข้ามาสนับสนุนการพัฒนาเศรษฐกิจและสังคม โดยเฉพาะเศรษฐกิจระดับฐานราก จึงอยากให้คนไทยเรียนรู้และใช้ประโยชน์จากเทคโนโลยีดิจิทัล เพื่อก้าวไปสู่ยุค 4.0 พัฒนาชีวิตความเป็นอยู่ของตนเอง และช่วยเพิ่มขีดความสามารถของประเทศในเวทีโลก”
รัฐบาลไทย-ข่าวทำเนียบรัฐบาล-คปภ. ติดตามการใช้ “กติกาการลงทุนใหม่” รับมือภาวะเศรษฐกิจไทย-เศรษฐกิจโลก
วันจันทร์ที่ 17 กุมภาพันธ์ 2563
คปภ. ติดตามการใช้ “กติกาการลงทุนใหม่” รับมือภาวะเศรษฐกิจไทย-เศรษฐกิจโลก
• ดีเดย์ 12 มี.ค. นี้ ถกบริษัทประกันภัยวางกรอบการลงทุนให้สอดคล้องกับหลักธรรมาภิบาล และการบริหารความเสี่ยงที่เหมาะสม
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (เลขาธิการ คปภ.) เปิดเผยว่า ตามที่คณะกรรมการ คปภ. ได้ออกประกาศ เรื่อง การลงทุนประกอบธุรกิจอื่นของบริษัทประกันชีวิต/บริษัทประกันวินาศภัย (ฉบับที่ 4) พ.ศ. 2563 โดยมีผลบังคับใช้ตั้งแต่วันที่ 29 มกราคม 2563 ไปแล้วนั้น
หลังจากที่ได้มีการปรับปรุงประกาศใช้เกณฑ์การลงทุนฉบับใหม่นี้ ส่งผลให้บริษัทประกันภัยรายใหญ่ เริ่มวางแผนปรับพอร์ทการลงทุน โดยสนใจที่จะขยายการลงทุนในสินทรัพย์ประเภทใหม่ๆ อาทิ ตราสารทุนของธุรกิจที่จัดตั้งขึ้นเพื่อประกอบกิจการสถานพยาบาล โรงพยาบาล หรือกิจการที่เกี่ยวกับการดูแลผู้สูงอายุและผู้มีภาวะพึ่งพิง (Long-term care) รวมถึงกิจการประกอบธุรกิจเทคโนโลยีที่เป็นประโยชน์ต่อธุรกิจประกันภัย (Startup) ทั้งในประเทศและต่างประเทศ ซึ่งทําให้บริษัทมีทางเลือกในการลงทุนที่หลากหลาย สามารถเพิ่มผลตอบแทนที่มากขึ้น พร้อมรับมือกับภาวะอัตราดอกเบี้ยต่ํา และลดแรงกดดันจากการแข็งค่าของเงินบาท
เลขาธิการ คปภ. กล่าวด้วยว่า สํานักงาน คปภ. ได้ติดตามการนําประกาศการลงทุนฯ ฉบับใหม่ไปใช้อย่างใกล้ชิด เนื่องจากการบริหารความเสี่ยงยังคงเป็นหลักสําคัญในการพิจารณาการลงทุน โดยจัดให้มีการดําเนินกิจกรรมในการสร้างความรู้ความเข้าใจด้านการลงทุนในต่างประเทศ อาทิ กิจการเงินร่วมลงทุน Private Equity ให้แก่บริษัทประกันภัยและผู้เกี่ยวข้อง รวมถึงแนะนําข้อมูลด้านการบริหารการลงทุนให้มีความเหมาะสมและมีประสิทธิภาพ นอกจากนี้ ในวันที่ 12 มีนาคม 2563 สํานักงาน คปภ. ได้กําหนดจัดประชุมหารือร่วมกับภาคเอกชน โดยมีเลขาธิการ คปภ. เป็นประธาน ในการประชุม พร้อมด้วยนายชูฉัตร ประมูลผล รองเลขาธิการ คปภ. ด้านกํากับ เข้าร่วมประชุมกับภาคธุรกิจประกันภัย ซึ่งนําโดย นายกสมาคมประกันชีวิตไทย นายกสมาคมประกันวินาศภัยไทย และคณะอนุกรรมการลงทุน ประกอบด้วยผู้แทนบริษัทประกันชีวิตและบริษัทประกันวินาศภัยทุกบริษัท ณ ห้องประชุมสํานักงาน คปภ. โดยมีวัตถุประสงค์เพื่อใช้เป็นเวทีในการแลกเปลี่ยนความคิดเห็น รับฟังประเด็นปัญหา และข้อเสนอแนะในการพัฒนาแนวทางปฏิบัติเกี่ยวกับการลงทุนของบริษัทประกันภัย ตามประกาศการลงทุนฯ ฉบับดังกล่าว อีกทั้งได้เร่งดําเนินการจัดทําประกาศย่อยที่เกี่ยวข้อง เพื่อกําหนดคุณสมบัติของธุรกิจที่บริษัทสามารถลงทุนได้ ซึ่งจะทําให้มั่นใจได้ว่า กระบวนการลงทุนของบริษัทจะมีประสิทธิภาพสอดคล้องกับหลักธรรมาภิบาล และการบริหารความเสี่ยงที่เหมาะสม
“สํานักงาน คปภ. ในฐานะหน่วยงานกํากับดูแลฯ จะบูรณาการเตรียมความพร้อมรับมือร่วมกับภาคธุรกิจประกันภัย อย่างเต็มความสามารถ ในการยกระดับคุณภาพกระบวนการการลงทุนของบริษัทประกันภัย เพื่อให้เกิดประโยชน์สูงสุดต่อประชาชนและระบบประกันภัยของไทย สร้างความแข็งแกร่งให้แก่เศรษฐกิจไทย และรับมือกับภาวะเศรษฐกิจโลก” เลขาธิการ คปภ. กล่าวในตอนท้าย
รัฐบาลไทย-ข่าวทำเนียบรัฐบาล-พลเอก ธนะศักดิ์ ปฏิมาประกร รอง นรม. ร่วมงานฌาปนกิจศพสมเด็จวิบุลปัญญา สก อาน รองนายกรัฐมนตรีและรัฐมนตรีประจำสำนักคณะรัฐมนตรีกัมพูชา
วันพฤหัสบดีที่ 23 มีนาคม 2560
พลเอก ธนะศักดิ์ ปฏิมาประกร รอง นรม. ร่วมงานฌาปนกิจศพสมเด็จวิบุลปัญญา สก อาน รองนายกรัฐมนตรีและรัฐมนตรีประจําสํานักคณะรัฐมนตรีกัมพูชา
พลเอก ธนะศักดิ์ ปฏิมาประกร รองนายกรัฐมนตรี ในฐานะผู้แทนนายกรัฐมนตรี ร่วมงานฌาปนกิจศพสมเด็จวิบุลปัญญา สก อาน รองนายกรัฐมนตรีและรัฐมนตรีประจําสํานักคณะรัฐมนตรีกัมพูชา
เมื่อวันที่ 19 มีนาคม 2560 พลเอก ธนะศักดิ์ ปฏิมาประกร รองนายกรัฐมนตรี และประธานกรรมการกิตติมศักดิ์สมาคมมิตรภาพไทย-กัมพูชา ได้เดินทางเยือนกรุงพนมเปญ ประเทศกัมพูชา ในฐานะผู้แทนนายกรัฐมนตรี และผู้แทนรัฐบาลไทย เพื่อร่วมงานฌาปนกิจศพสมเด็จวิบุลปัญญา สก อาน รองนายกรัฐมนตรีและรัฐมนตรีประจําสํานักคณะรัฐมนตรีกัมพูชา ซึ่งถึงแก่อสัญกรรม เมื่อวันที่ ๑๕ มีนาคม ๒๕๖๐ เวลา ๑๘.๓๒ น. ณ กรุงปักกิ่ง สาธารณรัฐประชาชนจีน ระหว่างวันที่ 18-19 มีนาคม 2560
ในโอกาสนี้ นายกรัฐมนตรีได้ส่งสารแสดงความเสียใจถึงสมเด็จอัคคมหาเสนาบดีเดโชฮุน เซน นายกรัฐมนตรีแห่งราชอาณาจักรกัมพูชา ต่อการถึงแก่อสัญกรรมของสมเด็จวิบุลปัญญา สก อาน รองนายกรัฐมนตรีและรัฐมนตรีประจําสํานักคณะรัฐมนตรีกัมพูชา แล้วเมื่อวันที่ 15 มีนาคม 2560 โดยได้กล่าวยกย่องรองนายกรัฐมนตรีและรัฐมนตรีประจําสํานักคณะรัฐมนตรีกัมพูชา ที่มีบทบาทสําคัญอย่างยิ่งต่อการส่งเสริมความสัมพันธ์ระหว่างไทยและกัมพูชาให้แน่นแฟ้น ตลอดระยะเวลาในการตําแหน่งรัฐมนตรีว่าการกระทรวงและประธานสมาคมมิตรภาพกัมพูชา-ไทย ยิ่งมาโดยตลอดด้วย
*******
รัฐบาลไทย-ข่าวทำเนียบรัฐบาล-รัฐมนตรีช่วยเกษตรฯ มุ่งขับเคลื่อนโครงการเชื่อมโยงตลาดสินค้าข้าวอินทรีย์ และข้าว GAP ครบวงจร
วันพฤหัสบดีที่ 3 สิงหาคม 2560
รัฐมนตรีช่วยเกษตรฯ มุ่งขับเคลื่อนโครงการเชื่อมโยงตลาดสินค้าข้าวอินทรีย์ และข้าว GAP ครบวงจร
รัฐมนตรีช่วยเกษตรฯ มุ่งขับเคลื่อนโครงการเชื่อมโยงตลาดสินค้าข้าวอินทรีย์ และข้าว GAP ครบวงจร พร้อมชี้แจงทําความเข้าใจร่วมกับหน่วยงานในสังกัดและหน่วยงานที่เกี่ยวข้อง หวังสร้างรายได้เพิ่มขึ้นให้เกษตรกร
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการประชุมชี้แจงโครงการเชื่อมโยงตลาดสินค้าข้าวอินทรีย์ และข้าว GAP ครบวงจร ณ จังหวัดอุบลราชธานี ว่า กระทรวงเกษตรและสหกรณ์ได้จัดประชุม ร่วมกับผู้ว่าราชการจังหวัด เกษตรและสหกรณ์ เกษตรจังหวัด และพาณิชย์จังหวัด จาก 6 จังหวัดในภาคอีสาน ซึ่งเป็นแหล่งข้าวหอมมะลิคุณภาพ ได้แก่ อุบลราชธานี ศรีสะเกษ สุรินทร์ อํานาจเจริญ ยโสธร และบุรีรัมย์ วัตถุประสงค์เพื่อเชื่อมโยงตลาดรองรับผลผลิตข้าวอินทรีย์ของโครงการส่งเสริมการผลิตข้าวอินทรีย์และข้าว GAP ของโครงการส่งเสริมระบบการเกษตรแบบแปลงใหญ่ (นาแปลงใหญ่) เพื่อให้เกษตรกรสามารถขายข้าวซึ่งอยู่ระหว่างการปรับเปลี่ยนเป็นอินทรีย์ ข้าวที่ได้การรับรองมาตรฐานออร์แกนิกไทยแลนด์ (Organic Thailand) และข้าว GAP ได้ในราคาสูงขึ้นสอดคล้องกับคุณภาพ ซึ่งควรสูงกว่าข้าวทั่วไป โดยมีเป้าหมายให้ปีการผลิต 2560 – 2564 เกษตรกรสามารถขายข้าวเปลือกของโครงการส่งเสริมการผลิตข้าวอินทรีย์ได้ไม่น้อยกว่า 594,000 ตัน และข้าวเปลือก GAP ของโครงการนาแปลงใหญ่ ไม่น้อยกว่า 10.30 ล้านตัน
นางสาวชุติมา กล่าวต่อไปว่า กระทรวงเกษตรและสหกรณ์จะเชื่อมโยงตลาด โดยจับคู่กลุ่มเกษตรกรผู้ผลิตข้าวอินทรีย์และข้าว GAP กับผู้ประกอบการค้าข้าวที่เข้าร่วมโครงการ และจัดให้มีการทําบันทึกข้อตกลง (MOU) ซื้อขายผลผลิตข้าวจากโครงการฯ ซึ่งผู้ประกอบการค้าข้าวที่ผ่านการเข้าร่วมโครงการ สามารถไปขอสนับสนุนสินเชื่อดอกเบี้ยต่ํา (Soft Loan) จากธนาคารที่ร่วมโครงการ โดยรัฐบาลชดเชยดอกเบี้ย ร้อยละ 3 ต่อปี และธนาคารอาจสมทบชดเชยดอกเบี้ย ร้อยละ 1 ต่อปี และให้สําเนาหนังสือกู้ยืมเงินแจ้งให้สํานักงานเกษตรและสหกรณ์จังหวัดทราบ เพื่อใช้เป็นข้อมูลในการตรวจสอบการรับซื้อข้าวของชาวนาในโครงการตามหลักเกณฑ์ที่กําหนด โดยมีระยะเวลาได้รับการชดเชยดอกเบี้ย คือ 1) ผู้ประกอบการค้าข้าวอินทรีย์ ได้รับการชดเชยดอกเบี้ย ในระยะเวลา 3 ปี และ 2) ผู้ประกอบการค้าข้าว GAP ได้รับการชดเชยดอกเบี้ย ในระยะเวลา 1 ปี
“การดําเนินการเชื่อมโยงตลาดสินค้าข้าวอินทรีย์ และข้าว GAP ครบวงจร นอกจากจะทําให้เกษตรกรและผู้บริโภคมีสุขภาพที่ดีขึ้นแล้ว ยังสามารถลดการนําเข้าสารเคมีทางการเกษตรและผลกระทบจากสารเคมีตกค้างในสิ่งแวดล้อมและการทําลายระบบนิเวศน์ได้ อีกทั้งยังทําให้เกษตรกรในโครงการส่งเสริมการผลิตข้าวอินทรีย์ ไม่ต่ํากว่า 46,600 ครัวเรือน มีรายได้เพิ่มขึ้นไม่ต่ํากว่า 590 ล้านบาท (เฉลี่ยเพิ่มขึ้นครัวเรือนละ 12,660 บาท) และเกษตรกรในโครงการนาแปลงใหญ่ ไม่ต่ํากว่า 861,100 ครัวเรือน มีรายได้เพิ่มขึ้นไม่ต่ํากว่า 4,500 ล้านบาท (เฉลี่ยเพิ่มขึ้นครัวเรือนละ 5,226 บาท) นอกจากนี้ ภายในปีการผลิต 2564 ประเทศไทยจะเป็นศูนย์กลางการผลิตข้าวคุณภาพของอาเซียน โดยผลิตข้าวอินทรีย์เข้าสู่ตลาดไม่ต่ํากว่า 200,000 ตันข้าวเปลือก (130,000 ตันข้าวสาร) และผลิตข้าว GAP เข้าสู่ตลาดไม่ต่ํากว่า 10.30 ล้านตันข้าวเปลือก (6.70 ล้านตันข้าวสาร) ด้วย” นางสาวชุติมา กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai